*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*3. számú előterjesztés*

Bátaszék Város Önkormányzata Képviselő-testületének 2019. január 15-én,

16 órakor megtartandó rendkívüli ülésére

*Döntés a „Víziközművek Állami Rekonstrukciós Alapja” elnevezésű pályázatra támogatási kérelem benyújtásáról.*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2019. 01. 15. |

***Tisztelt Képviselő-testület!***

Víziközművek Állami Rekonstrukciós Alapjából nyújtható támogatásra ajánlati felhívás jelent meg.

Az Innovációs és Technológiai Minisztérium által a Vízközművek Állami Rekonstrukciós Alapjából nyújtott támogatás célja a Gördülő Fejlesztési Tervben rögzített, a Magyar Energetikai és Közmű-szabályozási Hivatal által jóváhagyott rekonstrukciók megvalósítása, a víziközmű-rendszerek műszaki állapotának javítása.

A Támogatás igénybevételére jogosultak köre

1. a víziközmű-szolgáltatásról szóló 2011. évi 2011. évi CCIX. törvény 1. § (1) bekezdés c) pontjában meghatározott ellátásért felelős vagy az ellátásért felelős önkormányzatok konzorciuma

2. az ellátásért felelős és a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) Korm. rendelet 1. § 44. pontja szerinti víziközmű-szolgáltatóval együttesen konzorciumban

3. az 1. pontban meghatározott jogosultak a víziközmű-szolgáltatóval együttesen konzorciumban

A Támogatás nyújtása vissza nem térítendő támogatás formájában, 100 %-ban előlegként, egy összegben történik.

A rendelkezésre álló keretösszeg 1.494.768.000,- Ft,

A pályázattal érintett rekonstrukció teljes költsége önrészből (saját forrás) és vissza nem térítendő Támogatásból kerül biztosításra. A pályázónak a fejlesztési igény költségeinek legalább 30 %-ával kell rendelkeznie (önrész).

Sikeres pályázat esetén a fejlesztési igény költségeinek legfeljebb 70 %-át, de legalább 10 millió és legfeljebb 100 millió Ft támogatási összeget az állam a Víziközművek Állami Rekonstrukciós Alapjából biztosítja.

Víziközmű-rendszerenként egy pályázat nyújtható be.

A pályázat benyújtásának időtartama: A pályázati felhívás megjelenésének napjától 60 naptári napig, de legkésőbb 2019. február 28-ig.

A benyújtásra kerülő pályázatok a pályázati határidő leteltét követően egyszerre kerülnek feldolgozásra. A befogadott pályázatok szakmai (műszaki) és pénzügyi szempontok szerint kerülnek értékelésre, és tartalmi valamint formai szempontok szerint a beadási határidőt követő 30 napon belül kiértékelésre és rangsorolásra kerülnek. A minisztert döntésében az általa kijelölt személyekből álló szakértői bizottság segíti. A miniszter a pályázati forrás 100 %-ának odaítéléséről saját hatáskörben dönt. A tartalmi és formai szempontoknak megfelelő pályázatok esetében az esetlegesen felmerülő hiánypótlások beérkezésére tekintettel a miniszter a felállított rangsor véglegesítését követően 30 napon belül dönt.

A Kedvezményezettnek a támogatott rekonstrukciót a Támogatói Okirat aláírásától számított egy éven (12 hónapon) belül, de legkésőbb 2020. március 31. napjáig meg kell valósítania.

A rekonstrukciós pályázathoz készült anyagunk lényeges elemei:

**I. szakasz**: Garay utca (Bajai út-Nyéki utca, kivéve a megvalósult 75 m-es szakaszt)

Hossz: 505 m

Bekötések: 42 db

Tűzcsapok: 3 db

Közkút: 2 db

Tolózárakna: 2 db

Gerincelágazás: 5 db

Becsült költség (nettó): 24.550 eFt

**II. szakasz**: Garay utca (Nyéki utca-Kertalja utca)

Hossz: 580 m

Bekötések: 62 db

Tűzcsapok: 2 db

Közkút: 3 db

Tolózárakna: 1 db

Gerincelágazás: 1 db

Becsült költség (nettó): 23.215 eFt

2018. évben a Garay utca rövid szakaszán került kicserélésre az ivóvíz vezeték. A szolgáltatóval történt egyeztetés alapján javasoljuk az utcában lévő vezeték további cseréjét **az I.szakasz** műszaki tartalma szerint.

A becsült kivitelezési díj 31.179,-eFt. Ebből önrész (30%) 9.354,-eFt, támogatás összege (70%) 21.825,-eFt.

Kérjük az előterjesztés megvitatását és a határozati javaslat elfogadását.

***H a t á r o z a t i j a v a s l a t :***

**„Víziközművek Állami Rekonstrukciós Alapja” elnevezésű pályázatra támogatási kérelem benyújtására**

Bátaszék Város Önkormányzatának Képviselő-testülete;

1. a Garay utca ivóvíz vezeték rekonstrukciójára támogatási kérelem benyújtásával egyetért,
2. az ivóvíz vezeték rekonstrukciója támogatási kérelem benyújtásához 9.354,- Ft önerőt biztosít a 2019. évi költségvetésének terhére,
3. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2019. február 28.

*Felelős*: Kondriczné dr. Varga Erzsébet jegyző

*Határozatról értesül*: ERÖV Zrt.

 Bátaszéki KÖH városüz. iroda

Bátaszéki KÖH pénzügyi iroda

 irattár